Міхаіл Мясніковіч звярнуў увагу, што сёння сусветная вытворчасць палімерных матэрыялаў развіваецца паскоранымі тэмпамі. Калі 10 гадоў таму гадавы абём вытворчасці палімерных матэрыялаў у свеце складаў каля 250 млн т, то сёння ён перасягае 300 млн т. Пастаянна пашыраецца асартымент палімерных кампазіцыйных матэрыялаў, асобныя мадыфікацыі якіх ствараюцца пад канкрэтнае прымяненне. Асноўнымі валаўтваральнымі прадуктамі ў агляднай будучыні будуць не ўпершыню сінтэзуемыя, а шматтанажныя палімеры і разнастайныя кампазіты на іх аснове. Яны запатрабаваны ў аўтамабілебудаванні, авіябудаванні, прыборабудаванні, электроніцы, будаўніцтве, сельскай гаспадарцы, вытворчасці палімернай упакоўкі і іншых сферах.